钦定古今图书集成/明伦汇编/氏族典/第451卷 > 《廖用贤尚友录》 > 范质
## 钦定古今图书集成/明伦汇编/氏族典/第451卷 > 《廖用贤尚友录》 > 范质

按《宋史范质传》：“质字文素，大名宗城人。后唐长兴四
年举进士。晋天福中，宰相桑维翰奏为监察御史，迁
主客员外郎，岁馀为翰林学士、知制诰。周广顺初，拜
中书侍郎，进位左仆射。世宗不豫，入受顾命。恭帝嗣
位，加开府仪同三司，封萧国公。宋初，加兼侍中。乾德
初，帝将有事园丘，以质为大礼使，进封鲁国公。二年”，
罢为太子太傅。卒。